Diari Oficial de la Generalitat Valenciana


Sumari del DOGV 9183, del 28-09-2021 (2021/9539)

RESOLUCIÓ de 21 de setembre de 2021, de la Conselleria d'Educació, Cultura i Esport, per la qual es dissol el Col·legi Rural Agrupat Baronia Baixa i es posen en funcionament els col·legis d'Educació Infantil i Primària a Albalat dels Tarongers, Gilet i Petrés que l'han conformat.
----------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9183

Data del DOGV
:   28-09-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/9539


Data del document
:   21-09-2021

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

RESOLUCIÓ de 21 de setembre de 2021, de la Conselleria d'Educació, Cultura i Esport, per la qual es dissol el Col·legi Rural Agrupat Baronia Baixa i es posen en funcionament els col·legis d'Educació Infantil i Primària a Albalat dels Tarongers, Gilet i Petrés que l'han conformat. [2021/9539]  
Antecedents de fet  
El Col·legi Rural Agrupat (CRA) Baronia Baixa es va constituir mitjançant l'Ordre de 10 de juliol de 1998, de la Conselleria de Cultura, Educació i Ciència (DOGV 3 d'agost), amb efectes a partir del començament del curs escolar 1998-1999.  
En la reunió del Claustre del professorat del centre, celebrada el 31 de gener de 2020, i en la reunió del Consell Escolar del centre, celebrada el 28 de juliol 2020, per majoria absoluta, es va acordar sol·licitar la dissolució del CRA.  
Els ajuntaments d'Albalat dels Tarongers, Gilet i Petrés han traslladat els respectius acords referents a la proposta de dissolució del CRA Baronia Baixa i proposta de denominació.  
La Inspecció d'Educació de la direcció territorial d'Educació de València ha traslladat el seu informe, de data 5 de febrer de 2021, respecte a la proposta de dissolució.  
L'informe de la Direcció General de Centres Docents considera convenient, a la vista de la planificació educativa i la sol·licitud de dissolució plantejada, la supressió del col·legi rural agrupat i la posada en funcionament dels col·legis d'Educació Infantil i Primària d'Albalat dels Tarongers, Gilet i Petrés.  
  
Fonaments de dret  
El Decret 253/2019, de 29 de novembre, del Consell, de regulació de l'organització i el funcionament dels centres públics que imparteixen ensenyaments d'Educació Infantil o d'Educació Primària, en els seus articles 3 i 4, faculta la conselleria competent en matèria d'educació per a realitzar, mitjançant resolució de la persona titular d'aquesta conselleria, qualsevol tipus de modificació organitzativa respecte als centres docents, com per exemple, la integració o el desdoblament; també la faculta per a establir la xarxa de centres docents, i, si escau, modificar-la, d'acord amb la planificació de l'ensenyament. La modificació de la xarxa de centres docents podrà incloure les transformacions necessàries per a la millor qualitat del servei públic de l'educació i per a l'eficient utilització dels recursos disponibles.  
L'Ordre de 15 de maig de 1997, de la Conselleria de Cultura, Educació i Ciència (DOGV 4 de juliol), regula el procediment per a la constitució dels col·legis rurals agrupats d'Educació Infantil i Primària i, en l'apartat quart punt 2 estableix que la Conselleria de Cultura, Educació i Ciència, amb la consulta prèvia al seu Consell Escolar i als ajuntaments afectats, podrà acordar la supressió d'un col·legi rural agrupat constituït quan no s'aconseguisquen els objectius previstos i es constate la impossibilitat d'aconseguir-los. També estableix que la disposició que suprimisca un col·legi rural agrupat especificarà la nova situació en la qual quedaran les unitats que van ser agrupades.  
L'esmentat Decret 253/2019, de 29 de novembre, del Consell, de regulació de l'organització i el funcionament dels centres públics que imparteixen ensenyaments d'Educació Infantil o d'Educació Primària, en l'article 5 estableix que la denominació específica serà determinada per la conselleria competent en matèria d'educació; el consell escolar municipal o, en defecte d'això, l'ajuntament on estiga radicat haurà de manifestar el seu acord o proposar-ne una denominació específica.  
  
Per tot això, vista la proposta de la Direcció General de Centres Docents i de conformitat amb aquesta, en exercici de les competències que m'atribueixen l'article 28 de la Llei 5/1983, de 30 de desembre, del Consell; el Decret 105/2019, de 5 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat, i l'article 4 del Decret 173/2020, de 30 d'octubre, del Consell, d'aprovació del Reglament orgànic i funcional, de la Conselleria d'Educació, Cultura i Esport, resolc:  
  
U  
1. Es dissol el següent centre docent:  
Província: València  
Localitat: Gilet  
Denominació: Col·legi Rural Agrupat Baronia Baixa  
Codi: 84636233  
Titular: Generalitat  
Domicili: Carrer País Valencià, núm. 20  
2. El CRA Baronia Baixa cessa les seues activitats a la finalització del curs acadèmic 2020-2021.  
3. La nova situació en la qual queden les unitats que van ser agrupades en el Col·legi Rural Agrupat Baronia Baixa s'especifica en els apartats dos, tres i quatre d'aquesta resolució, referits al funcionament del CEIP Tirant lo Blanc, amb codi 21909868, d'Albalat dels Tarongers; al CEIP Enrique Tierno Galván, amb codi 89510909, de Gilet o al CEIP Domínguez Roca, amb codi 14580939, de Petrés.  
  
Dos  
1. A l'inici del curs escolar 2021-2022 es posarà en funcionament el següent centre docent:  
Província: València  
Localitat: Albalat dels Tarongers  
Denominació: Col·legi Públic d'Educació Infantil i Primària Tirant lo Blanc  
Codi: 59917494  
Domicili: Av. Pintor Michavila, s/n  
2. El curs escolar 2021-2022 entrarà en funcionament amb les següents unitats:  
1 unitat d'Educació Infantil de primer cicle, amb capacitat per a 18 places escolars.  
1 unitat d'Educació Infantil de segon cicle, amb capacitat per a 25 places escolars.  
3 unitats d'Educació Primària, amb capacitat per a 75 places escolars.  
3. Els llocs de treball en el curs 2021-2022 seran els següents:  
1 educador o educadora d'Educació Infantil  
2 mestres d'Educació Infantil  
2 mestres d'Educació Primària  
1 mestre o mestra d'Anglés  
4. S'aplicarà el Programa d'educació plurilingüe i intercultural (PEPLI).  
5. A l'efecte d'escolarització, aquest centre s'adscriu a l'Institut d'Educació Secundària Clot del Moro, de Sagunt, codi de centre 52094544.  
  
Tres  
1. A l'inici del curs escolar 2021-2022 es posarà en funcionament el següent centre docent:  
Província: València  
Localitat: Gilet  
Denominació: Col·legi Públic d'Educació Infantil i Primària Enrique Tierno Galván  
Codi: 16589327  
Domicili: c/ País Valencià, núm. 20  
2. El curs escolar 2021-2022 entrarà en funcionament amb les següents unitats:  
1 unitat d'Educació Infantil (segon cicle), amb capacitat per a 25 places escolars.  
11 unitats d'Educació Primària, amb capacitat per a 275 places escolars.  
3. Els llocs de treball en el curs 2021-2022 seran els següents:  
1 mestre o mestra d'Educació Infantil  
10 mestres d'Educació Primària  
2 mestres d'Anglés  
2 mestres d'Educació Física  
1 mestre o mestra d'Educació Musical  
1 mestre o mestra de Pedagogia Terapèutica  
1 mestre o mestra d'Audició i Llenguatge  
4. S'aplicarà el Programa d'educació plurilingüe i intercultural (PEPLI).  
5. A l'efecte d'escolarització, aquest centre s'adscriu a l'Institut d'Educació Secundària Clot del Moro, de Sagunt, codi de centre 48902905.  
  
Quatre  
1. A l'inici del curs escolar 2021-2022 es posarà en funcionament el següent centre docent:  
Província: València  
Localitat: Petrés  
Denominació: Col·legi d'Educació Infantil i Primària Domínguez Roca  
Codi: 74405755  
Domicili: C/ La Baronia, núm.2  
2. El curs escolar 2021-2022 entrarà en funcionament amb les següents unitats:  
1 unitat d'Educació Infantil (primer cicle), amb capacitat per a 18 places escolars.  
3 unitats d'Educació Infantil (segon cicle), amb capacitat per a 75 places escolars.  
5 unitats d'Educació Primària, amb capacitat per a 125 places escolars.  
3. Els llocs de treball en el curs 2021-2022 seran els següents:  
1 educador o educadora d'Educació Infantil  
5 mestres d'Educació Infantil  
4 mestres d'Educació Primària  
1 mestre o mestra d'Anglés  
1 mestre o mestra d'Educació Física  
1 mestre o mestra d'Educació Musical  
4. S'aplicarà el Programa d'educació plurilingüe i intercultural (PEPLI).  
5. A l'efecte d'escolarització, aquest centre s'adscriu a l'Institut d'Educació Secundària Clot del Moro, de Sagunt, codi de centre 74938614.  
  
Cinc  
El personal docent amb destinació definitiva en qualsevol dels aularis que han conformat el Col·legi Rural Agrupat Baronia Baixa podrà ser readscrit al CEIP Tirant lo Blanc, amb codi 15907931, d'Albalat dels Tarongers; al CEIP Enrique Tierno Galván, amb codi 089707767, de Gilet o al CEIP Domínguez Roca, amb codi 51950713, de Petrés, segons corresponga la localitat d'adscripció inicial, o passar a la condició de suprimit.  
Una vegada coneguda l'opció del personal docent afectat, els criteris que han de determinar la seua readscripció o la seua supressió seran els previstos en el punt 2 de la disposició addicional segona del Reial decret 1364/2010, de 29 d'octubre, pel qual es regula el concurs de trasllats d'àmbit estatal entre personal funcionari dels cossos docents prevists en la Llei orgànica 2/2006, de 3 de maig, d'educació, i altres procediments de provisió de places a cobrir per aquests (BOE 30.10.2010).  
  
La Direcció Territorial d'Educació, Cultura i Esport de València dictarà la resolució de readscripció del personal docent als centres que es posen en funcionament o el passe a la condició de suprimit del personal afectat.  
  
Sis  
El personal docent amb destinació definitiva en qualsevol dels aularis del Col·legi Rural Agrupat Baronia Baixa tindrà dret preferent enfront de qualsevol altre participant per a ocupar les vacants que es produïsquen al CEIP Tirant lo Blanc, amb codi 98272484, d'Albalat dels Tarongers; al CEIP Enrique Tierno Galván, amb codi 144983136, de Gilet o al CEIP Domínguez Roca, amb codi 22878091, de Petrés, segons corresponga la localitat d'adscripció inicial.  
  
Set  
El personal docent amb destinació definitiva en qualsevol dels aularis que han conformat el Col·legi Rural Agrupat Baronia Baixa, que com a conseqüència de la seua supressió s'adscriga a un dels centres que es posen en funcionament el curs 2021-2022, mantindrà l'antiguitat que posseïa en l'aulari d'origen, en aplicació del que estableix la disposició addicional tercera del Reial decret 1364/2010, de 29 d'octubre, pel qual es regula el concurs de trasllats d'àmbit estatal entre personal funcionari dels cossos docents prevists en la Llei orgànica 2/2006, de 3 de maig, d'educació, i altres procediments de provisió de places a cobrir per aquests.  
  
Huit  
La direcció territorial d'Educació, Cultura i Esport de València nomenarà el director o directora dels centres esmentats en els apartats 2, 3 i 4 d'aquesta resolució, de conformitat amb el que estableixen l'article 137 de la Llei orgànica 2/2006, de 3 de maig, d'educació, modificat per la Llei orgànica 3/2020, de 29 de desembre, i l'article 19.4 del Decret 253/2019, de 29 de novembre, del Consell, de regulació de l'organització i el funcionament dels centres públics que imparteixen ensenyaments d'Educació Infantil o d'Educació Primària.  
  
Nou  
A la finalització del curs acadèmic 2020-2021, el material i equipament del qual disposen els aularis del Col·legi Rural Agrupat Baronia Baixa, situats a l'Albalat dels Tarongers, Gilet o Petrés, s'integrarà en el CEIP Tirant lo Blanc, amb codi 97764455, d'Albalat dels Tarongers; al CEIP Enrique Tierno Galván, amb codi 164931234, de Gilet o al CEIP Domínguez Roca, amb codi 36903596, de Petrés, segons on es trobe distribuït.  
Així mateix, els fons de què dispose el Col·legi Rural Agrupat Baronia Baixa es distribuiran entre els esmentats CEIP, en proporció al nombre d'unitats que entren en funcionament en cada centre.  
  
Deu  
S'autoritza les direccions generals competents en matèria de règim econòmic i de règim jurídic dels centres docents i de política educativa perquè, en l'àmbit de les seues respectives competències, adopten totes les mesures que siguen necessàries per al millor compliment del que disposa aquesta resolució.  
  
Onze  
El que estableix aquesta resolució s'inscriurà en el Registre de Centres Docents de la Comunitat Valenciana.  
  
Dotze  
Aquesta resolució es publicarà en el Diari Oficial de la Generalitat Valenciana. No obstant això, produirà efectes a partir de l'inici del curs escolar 2021-2022.  
  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra aquesta resolució, que posa fi a la via administrativa, es podrà recórrer potestativament en reposició o bé caldrà plantejar directament un recurs contenciós administratiu en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant del conseller d'Educació, Cultura i Esport, en el termini d'un mes a comptar a partir de l'endemà de ser publicada.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana, en el termini de dos mesos a comptar a partir de l'endemà de ser publicada.  
  
València, 21 de setembre de 2021.- El conseller d'Educació, Cultura i Esport: Vicent Marzà i Ibáñez.